Mpumalanga (Prowins)

Det Mpumalanga Prowins (iar Uast Transvaal, 1994-1995; üüb Swaasi: Sifundza seMpumalanga) as ian faan dön njüügen prowinsen faan Süüdaafrika. A nööm faan't prowins het Uast uun dön Swaasi, Xhosa, Süüd-Ndebele an Zulu Spriiken. At prowins leit uun a nuurduast faan't lun. Uun a nuurd leit det Limpopo Prowins, uun a nuurduast Mosambik, uun a süüduast lei Eswatini an det KwaZulu-Natal Prowins, uun a süüdwaast leit det Freistoot Prowins an uun a waast det Gauteng Prowins. Det hee 4.039.939 lidj (2011)South Africa: Provinces and Major Urban Areas, citypopulation.de. At hoodsteed faan’t prowins as Mbombela.

Geografii
At waastdial faan Mpumalanga leit üüb at huuchveld, en huuch flaaklun, diarüüb en grat dial faan't inlun uun Süüdaafrika leit. Uun a nuurduast san a Drakensberger. Uun a uast faan a Drakensberger as at liichveld, wat subtroopisk plaanter hee. Üüb at liichveld leit at süüddial faan de Kruger-Natschunaalpark, wat det gratst wiljbewaaringsgebiit uun Süüdaafrika as.

Steeden

Dön tjiin gratst steeden uun't prowins san:
 #  Steed  Lidj (2011)South Africa: Provinces and Major Urban Areas, citypopulation.de 1  eMalahleni  311.657 2  Middelburg  163.809 3  Embalenhle  118.889 4  Tweefontein  95.457 5  Standerton  84.383 6  Ermelo  83.735 7  Bethal  60.780 8  Mbombela  58.670 9  eMkhondo  57.428 10  Delmas  52.125

Iindialing faan Ferwalting

At prowins hee trii distrikt-munisipaliteeten:
 Ehlanzeni 
 Gert Sibande 
 Nkangala

Befölkring
Det letst folksteeling wiar uun't juar 2011. Efter a resultooten hee't prowins 4.039.939 lidj: 2.065.883 faan a lidj san wüfhööd an 1.974.055 san karmenMpumalanga: Province in South Africa, citypopulation.de.

Spriiken
mini|Ferdialing faan a Spriiken uun Mpumalanga (Folksteeling 2001):

Efter't folksteeling uun't juar 2001, 30,8 % faan a lidj uun't prowins snaaket Swaasi (SiSwati), 26,4 % Zulu (IsiZulu), 12,1 % Süüd-Ndebele, 10,8 % Nuurd-Sotho an 6,2 % Afrikaans, s. 16..

Histoore
At prowins wurd 1994 üüs Uast Transvaal Prowins grünlaanjen, üüs det süüduast dial faan det Transvaal Prowins mä dialen faan a bantustanen KaNgwane, KwaNdebele, Gazankulu an Lebowa tuplaanjen wurd.

Politiik

Det Mpumalanga Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat dön miast lasmaaten uun't parlament hee. A premier-minister faan't prowins sant 2018 as Refilwe Mtsweni-Tsipane faan det African National Congress (ANC). Det ANC as sant 1994 det starkst partei uun't parlament.

Dön ual premier-ministern san: David Mabuza (2009-2018), Thabang Makwetla (2004-2009), Ndaweni Mahlangu (1999-2004), Mathews Phosa (1994-1999).

Wiartskap
At prowins hed uun't juar 2016 en BIP faan 323.722 miljuunen Rand, wat 7,4 % faan't BIP faan Süüdaafrika asStats SA, Provincial GDP Figures.

Kwelen

Kategorie:Prowins uun Süüdaafrika